Sevan Nişanyan

Sevan Bedros Nişanyan (på Armensk:; født 21. desember 1956 i İstanbul), er en akademiker og faglitterær forfatter som tilhører den armenske minoriteten i Tyrkia. Hans spesialfelt er etymologi og lingvistikk, og han har skrevet en rekke bøker.

Menneskerettighetspris (2004) 
I 2004 ble Nişanyan tildelt Ayşe Nur Zarakolu-frihetsprisen; prisen ble utdelt av den tyrkiske menneskerettighetsorganisasjonen İnsan Hakları Derneği (İHD), og Nişanyan fikk prisen for sitt arbeid for større ytringsfrihet i Tyrkia.

Bygnings- og kulturvernsaktivist 
Nişanyan er også kjent for sitt arbeid med å gjenoppbygge Şirince, en delvis forlatt landsby nær Tyrkias egeerhavskyst.

Domfellelser og fengsling (2012) 
I september 2012 publiserte Sevan Nişanyan et blogginnlegg der han skrev at man måtte kunne fremme kritikk mot islam uten å bli straffet for det. På grunn av dette innlegget ble han stilt for retten; tiltalen gikk ut på at han hadde gjort seg skyldig i å tråkke på folks religiøse overbevisning. Han var selvprosederende under rettssaken, og saksinnleggene hans var så provoserende at det fremstod som svært sannsynlig at han ville bli funnet skyldig. Han endte opp med en dom på ett års fengselsstraff. Men mens han sonet denne straffen, tok den tyrkiske påtalemyndigheten ut tiltale for elleve nye forhold, og han ble funnet skyldig også i alle disse forholdene – som alle dreide seg om overtredelser av bygningslovgivningen, og var knyttet til virksomheten hans i landsbyen Şirince. Straffeutmålingen ble på totalt 16 års fengsel. Dermed ble Sevan Nişanyan den eneste personen som sonet en fengselsstraff i Tyrkia for brudd på bygningslovgivningen. Dette faktumet har blitt satt opp mot det faktumet at til og med det tyrkiske presidentpalasset ble bygget i strid med rettslige pålegg.

Flukt og eksil i Hellas (2017–) 
Nişanyan rømte fra fengselet i juli 2017 og søkte tilflukt i Athen. I et intervju han ga til en belgisk avis uken etter flukten, opplyste han at han hadde til hensikt å søke om politisk asyl. Deretter etablerte han en eksiltilværelse på den greske øya Samos.

Utkastelsessak i Hellas 
I oktober 2021, mens han var på reise i Albania, ble han angivelig erklært persona non grata av greske myndigheter og nektet å reise tilbake inn i Hellas. Nişanyan selv uttalte at greske myndigheter «av hensyn til rikets sikkerhet» nektet å gi ham innsyn i hva som var årsaken til denne avgjørelsen. Selv mente han at årsaken var at han hadde publisert en forskningsrapport om bulgarske og tyrkiske stedsnavn i det nordlige Hellas. Den 7. januar avsa en gresk domstol en kjennelse som gikk ut på at myndighetene pliktet å løslate Nisanyan, men at han på sin side pliktet å forlate Tyrkia innen 14 dager. Den armenske ambassaden i Hellas skal deretter ha uttalt at Nişanyan var blitt pålagt av den greske domstolen å forlate Hellas frivillig innen 15 dager; ambassaden tilføyde at som armensk statsborger «kan han reise til Armenia hvis han ønsker det».

Bibliografi
 1980: Karl Marx: Grundrisse, Ekonomi Politiğin Eleştirisi için Ön Çalışma (engelsk betydning: Karl Marx: Grundrisse, Preliminary Study for the Critique of Political Economy)
 1991: American Express Guide: Athens and the Classical Sites, Mitchell Beazley
 1992: American Express Guide: Vienna and Budapest, Mitchell Beazley
 1992: Travels Bugs Turkey
 1993: American Express Guide: Prague, Mitchell Beazley
 1998: The Little Hotel Book, 
 1998: Mavi Kıyılarda Yeme İçme Sanatı (engelsk betydning: The Art of Eating and Drinking on the Blue Shores), 
 2000: Herkesin Bilmediği Olağanüstü Yerler (engelsk betydning: Extraordinary Places Not Everyone Knows). 
 2000: Black Sea, A Travelers’ Handbook
 2000: The Undiscovered Places of Turkey
 2002: Elifin Öküzü ya da Sürprizler Kitabı (norsk betydning: Elifs okse, eller Overraskelsenes bok), 
 2002: Sözlerin Soyağacı: Çağdaş Türkçenin Etimolojik Sözlüğü (engelsk betydning: Genealogy of Words: Etymological Dictionary of Contemporary Turkish)
 2006: Ankara'nın Doğusundaki Türkiye (norsk betydning: Tyrkia øst for Ankara, 
 2006: Eastern Turkey, A Travelers Handbook
 2008: Yanlış Cumhuriyet/Atatürk ve Kemalizm Üzerine 51 Soru (engelsk betydning: 51 Questions on False Republic/Ataturk and Kemalism), 
 2009: Kelimebaz 1 (engelsk betydning: Vocabularybase 1)
 2010: Hocam, Allaha Peygambere Laf Etmek Caiz Midir? (norsk betydning: Lærer, er det tillatt å fornærme Gud og Profeten?), 
 2010: Adını Unutan Ülke (engelsk betydning: The Country That Forgot Its Name)
 2010: Kelimebaz 2  (engelsk betydning: Vocabularybase 2)
 2011: Şirince Meydan Muharebelerinin Mufassal Tarihçesi (engelsk betydning: Detailed History of the Şirince Pitched Battles)
 2012: Aslanlı Yol (selvbiografi – norsk betydning: Løveveien), 
 2014: Ağır Kitap (norsk betydning: Tung bok)
 2016: 100 Güzel Kelime (engelsk betydning: 100 Beautiful Words), 
 2018: Halim ile Selim (norsk betydning: Halim og Selim) bok i dialogform om religion og ateism
 2018: İyimser Zamanlar (engelsk betydning: Optimistic Times) 
 2018: Nişanyan Sözlük - Çağdaş Türkçenin Etimolojisi, Liber Plus Yayınları  etymologisk ordbok på tyrkisk (weboppslag)
 2017–2019: Sürgün Yazıları - Toplu Makaleler - 4, Liberus Yayınları (2020)  samling av skrifter i eksil
 2020: Türkiye Yer Adları Sözlüğü, Index Anatolicus, Liberus Yayınları,  toponomisk ordbok på tyrkisk (weboppslag, kartoppslag) 
 2021: Türkiye Kişi Adları Sözlüğü, Liberus Yayınları, . onomastisk ordbok. om personnavn og appellativer på tyrkisk (weboppslag)

Referanser 

Armenske forfattere
Lingvister
Ytringsfrihet